
Ministru kabineta noteikumi Nr. 279
Rīgā 2025. gada 13. maijā (prot. Nr. 19 7. §)
Grozījumi Ministru kabineta 2005. gada 27. decembra noteikumos Nr. 1000 "Noteikumi par doktora zinātniskā grāda piešķiršanas (promocijas) tiesību deleģēšanu augstskolām"
Izdoti saskaņā ar Zinātniskās darbības likuma 11.panta trešo daļu
· Izdarīt Ministru kabineta 2005. gada 27. decembra noteikumos Nr. 1000 "Noteikumi par doktora zinātniskā grāda piešķiršanas (promocijas) tiesību deleģēšanu augstskolām" (Latvijas Vēstnesis, 2005, 210. nr.; 2009, 17., 177. nr.; 2010, 115. nr.; 2011, 75. nr.; 2012, 121. nr.; 2013, 244. nr.; 2014, 42., 155. nr.; 2015, 66., 134., 215. nr.; 2017, 164., 248. nr.; 2018, 112. nr.; 2019, 227. nr.; 2020, 84B., 119. nr.; 2021, 169. nr.; 2022, 205. nr.; 2023, 72. nr.; 2024, 103. nr.) šādus grozījumus:
· 1. Izteikt 2.2. apakšpunktu šādā redakcijā:
· "2.2. Rīgas Tehniskajai universitātei – būvniecības un transporta inženierzinātnēs; ekonomikā un uzņēmējdarbībā; elektrotehnikā, elektronikā, informācijas un komunikāciju tehnoloģijās; fizikā un astronomijā; izglītības zinātnēs; ķīmijā; ķīmijas inženierzinātnē; mašīnbūvē un mehānikā; materiālzinātnē; medicīniskajā inženierijā; militārajā zinātnē; mūzikā, vizuālajā mākslā un arhitektūrā; nanotehnoloģijā; politikas zinātnē; sociālajā un ekonomiskajā ģeogrāfijā; starpnozaru sociālajās zinātnēs; vides biotehnoloģijā; vides inženierijā un enerģētikā;".
· 2. Izteikt 2.3. apakšpunktu šādā redakcijā:
· "2.3. Latvijas Biozinātņu un tehnoloģiju universitātei – būvniecības un transporta inženierzinātnēs; dzīvnieku un piena lopkopības zinātnē; ekonomikā un uzņēmējdarbībā; elektrotehnikā, elektronikā, informācijas un komunikāciju tehnoloģijās; lauksaimniecības un zivsaimniecības zinātnēs; mežzinātnē; materiālzinātnē; mūzikā, vizuālajās mākslās un arhitektūrā; pārtikas un dzērienu tehnoloģijās; veterinārmedicīnas zinātnē; vides inženierijā un enerģētikā;".
· 3. Svītrot 2.10. apakšpunktu.
· 4. Svītrot 2.11. apakšpunktu.

